 مشهور ترين آن لائين اسٽريمنگ سائيٽ نيٽ فليڪس جي سروس ڪورونا وائرس سبب معطل ٿي وئي جنهن سبب گھر ۾ محدود واهپيدارن جو رڙيون نڪري ويون آهن. ڪيترن ئي واهيپدارن ٽوئيٽر اڪائونٽن ذريعي شڪايت ڪئي ته نيٽ فليڪس جي ويب سائيٽ ڪم ناهي ڪري رهي. واهپيدارن سائيٽ فنڪشن نه هجڻ، ايپ سروس ڊائون هجڻ ۽ ٻين پليٽ فارمز  يعني سمارٽ ٽي وي ورجن ۽ فون ورجن تان به سائيٽ جي ڪم نه ڪرڻ جي شڪايت ڪئي. ان صورتحال ۾ نيٽ فلڪيس جي اسٽيٽس پيج ۾ اڃا تائين اها نشاندهي ناهي ڪئي وئي ته ڇا اها ڪمپني سروس ڊائون کان آگاهه آهي يا نه ۽ نه ئي ان حوالي سان ڪو بيان سامهون آيو آهي. پر ان باوجود ائين محسوس ڪيو پيو وڃي ته ممڪن آهي ته ماڻهو قرنطينه ۾ اسٽريمنگ وڌيڪ استعمال ڪري رهيا آهن جنهن ڪري ڊائون ٿي رهي آهي.